b'\n_START_ARTICLE_\nBasketsim\n_START_PARAGRAPH_\nBasketsim je spletna ko\xc5\xa1arkarska igra, v kateri igralci vodijo lasten virtualni ko\xc5\xa1arkarski klub._NEWLINE_Na voljo je v 60 dr\xc5\xbeavah in 33 jezikih. Igra Basketsim je za\xc5\xbeivela leta 2006. Njen avtor je Toma\xc5\xbe Kranjc iz Ljubljane. Registracija je brezpla\xc4\x8dna, v primeru da uporabnik \xc5\xbeeli imeti dolo\xc4\x8dene napredne funkcije, mora postati ti. supporter (podpornik). 25. julija 2010 se je za\xc4\x8dela enajsta sezona.\n_START_SECTION_\nOpis\n_START_PARAGRAPH_\nPo registraciji prejme uporabnik lastno virtualno ekipo, ki jo lahko upravlja povsem po lastnih \xc5\xbeeljah (spreminja \xc5\xa1tevike igralcev, kupuje nove, odpu\xc5\xa1\xc4\x8da tiste, ki jih ne \xc5\xbeeli imeti v ekipi, dograjuje dvorano, skrbi za treninge, najema oglednike, podpi\xc5\xa1e mladince, zgradi medicinski center itd.).\n_START_SECTION_\nBasketsim sezona\n_START_PARAGRAPH_\nVsaka sezona v Basketsimu je sestavljena iz dveh delov - v prvem liga\xc5\xa1ke tekme potekajo dvakrat na teden, po naboru pa se za\xc4\x8dne dr\xc5\xbeavni pokal, liga\xc5\xa1ke tekme pa se igrajo enkrat na teden. Uporabniki, ki v pokalu ne sodelujejo, lahko v \xc4\x8dasu pokalnih tekem igrajo prijateljske tekme.\n_START_SECTION_\nFinance\n_START_PARAGRAPH_\nUporabnik ob registraciji prejme dolo\xc4\x8deno koli\xc4\x8dino denarja, ki ga lahko zapravi za nove igralce, ve\xc4\x8danje dvorane, oglednike itd. V sami igri je ve\xc4\x8d na\xc4\x8dinov, kako priti do dodatnega denarja, na primer s prodajo igralcev. Druga\xc4\x8de pa med sezono vsak uporabnikov prejme denar ob vsaki doma\xc4\x8di liga\xc5\xa1ki, pokalni (polovica obi\xc4\x8dajne vrednosti) ali prijateljski tekmi, koli\xc4\x8dina pa je odvisna od obiska.'